《安公子·丁卯重九，用屯田远岸收残雨体》
清代·夏孙桐

晚树留暄景。一天秋色催成暝。戏马台高人不见，想郊原如镜。

正渺渺飞鸿，远带斜阳影。环蓟门、几点烟螺净。怕庾公尘污，吹帽西风偏劲。

残蠹诗囊冷。每逢佳节怜清兴。莼梦鲈思空作计，也商量难定。

更入市荆高，酒伴无多剩。簪倦萸、白发还羞整。听画角城头，醉归月斜窥径。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。